techiaith/cofnodycynulliad_en-cy huggingface dataset:
English: I thank the Minister for his update on the situation at Cwm Taf. You will be aware that the health committee is also scrutinising events in Cwm Taf, because this is a very grave issue. Babies have died. Families have been torn to pieces. This report today is, of course, of huge concern. Five months since the vote of no confidence in the health Minister, ensuring that maternity services in Cwm Taf are safe still hasn't happened. Families have the right to expect services that are, above all, safe, but are also effective and efficient and well managed. With the health board in special measures, the health Minister should ensure as a matter of urgency that improvements are made. The Minister says that he is content that people have accepted the need for change. Now, with all due respect, that simply isn't enough; Plaid Cymru and the families called for change five months ago. What has he been doing since May? Talking about improvements is not what's necessary now - we need action. The health board has a huge job of work to do and, on such an important issue, particularly when these services are directly overseen by the health Minister, he must pull up his sleeves rather than sitting back and expecting improvements to be made without him. This report today says that feedback from staff and patients suggests, and I quote:
Welsh: Diolch i'r Gweinidog am ei ddiweddariad ar y sefyllfa yng Nghwm Taf. Mi fyddwch yn gwybod bod y pwyllgor iechyd hefyd yn craffu ar ddigwyddiadau Cwm Taf, achos mae hwn yn fater dyrys. Mae'r babanod wedi marw. Mae teuluoedd wedi'u rhwygo'n ddarnau. Mae'r adroddiad yma heddiw yn destun pryder enfawr. Bum mis ers y bleidlais o ddiffyg hyder yn y Gweinidog iechyd, mae sicrhau bod gwasanaethau mamolaeth yng Nghwm Taf yn ddiogel yn dal heb ddigwydd. Mae gan deuluoedd yr hawl i ddisgwyl gwasanaethau sydd, bennaf oll, yn ddiogel, ond sydd hefyd yn effeithiol ac wedi'u rheoli'n dda. Gyda'r bwrdd iechyd mewn mesurau arbennig, dylai'r Gweinidog iechyd sicrhau ar fyrder fod gwelliannau'n digwydd. Mae'r Gweinidog yn dweud ei fod yn hapus bod pobl wedi derbyn yr angen am newid. Nawr, gyda phob parch, dyw hynny ddim yn ddigon. Fe alwodd Plaid Cymru a'r teuluoedd am newid bum mis yn ôl. Beth mae o wedi bod yn ei wneud ers mis Mai? Nid siarad am welliannau sydd angen nawr, ond gweithredu. Mae gan y bwrdd iechyd job o waith aruthrol i'w wneud, ac, ar fater mor bwysig, yn enwedig pan fo'r gwasanaethau hyn dan oruchwyliaeth uniongyrchol y Gweinidog iechyd, rhaid iddo fe dorchi ei lewys yn hytrach nag eistedd yn ôl a disgwyl bod gwelliannau'n digwydd hebddo fe. Mae'r adroddiad yma heddiw yn dweud pethau fel bod adborth gan y staff a chleifion yn awgrymu, a rwy'n dyfynnu:
English: 'There remains a need to change the underlying culture and values so shockingly revealed in the Listening to Women and Families report'.
Welsh: Mae angen o hyd i newid y diwylliant a'r gwerthoedd sylfaenol sydd wedi'u datgelu mor frawychus yn yr adroddiad Gwrando ar Fenywod a Theuluoedd.
English: Yes, it was hugely shocking that such things happened, and we need urgent action. We cannot be content that things are only now starting to change and say there is a long way to go. We need action as a matter of urgency. And, as you've mentioned, three of the 11 urgent recommendations by the royal colleges have yet to be implemented - the review of safe staffing levels in maternity services; the health board isn't content that staff exercise safety guidance adequately; and a change of culture will take a long time. Yes, that may be the case, but cultures can be changed and it needs to be changed as a matter of urgency, because families in Cwm Taf have suffered dreadfully over many years and continue to suffer. The death of a baby is an appalling event for any family. So, what are you doing to hasten the necessary improvements in maternity services in Cwm Taf?
Welsh: Ie, mi oedd e'n syndod enfawr bod y fath bethau wedi digwydd, ac mae angen gweithredu ar fyrder. Allwn ni ddim bod yn hapus bod pethau jest yn dechrau newid nawr a dweud bod yna ffordd bell i fynd. Mae angen gweithredu ar fyrder. A fel dŷch chi wedi cyfeirio, mae tri allan o'r 11 argymhellion brys gan y colegau brenhinol eto heb eu gweithredu - yr adolygiad o lefelau staffio mamolaeth diogel; nid yw'r bwrdd iechyd yn llawn hapus bod staff yn arfer y canllawiau diogelwch yn ddigonol; ac mae newid diwylliant yn mynd i gymryd amser hir. Ie, efallai'n wir, ond mae'n bosib newid diwylliant ac mae angen ei newid ef ar fyrder achos mae'n teuluoedd ni yng Nghwm Taf wedi dioddef yn enbyd ers blynyddoedd maith ac yn parhau i ddioddef. Mae marwolaeth baban yn ddigwyddiad echrydus i ddigwydd i unrhyw deulu. Felly, beth ydych chi'n ei wneud i brysuro'r gwelliant angenrheidiol yng ngwasanaethau mamolaeth Cwm Taf?
English: Thank you. We've had all the major spokespeople now on this statement, and I have still a number of Members who wish to contribute. So, can I ask the remaining speakers now if they would just do a brief introduction to their one question, please? David Melding.
Welsh: Diolch. Mae pob un o'r prif lefarwyr nawr wedi siarad ar y datganiad hwn, ac mae gennyf nifer o aelodau o hyd sy'n dymuno cyfrannu. Felly, a gaf i ofyn i'r siaradwyr sy'n weddill nawr a fydden nhw'n gwneud cyflwyniad byr i'w un cwestiwn, os gwelwch yn dda? David Melding.
English: Thank you, Deputy Presiding Officer. It's quite simple what we need to know: when do you expect maternity services in Cwm Taf to be safe - not good, not excellent, not sector leading - when will they be safe? This report says there's a very long way to go. And, frankly, I find your approach remarkably passive. You've sat on your hands, you did nothing about the chief executive - you waited for her to resign. You calmly now tell us that you think the board that was unable to oversee the performance of this health board and the services they provide is the one to get us out of trouble, and the only thing you've done about that side of the senior management is send David Jenkins in there to keep an eye on things. I think we need better than this, frankly. We still, according to this report, have problems with the complaints process and responding to complaints. The culture still needs to improve dramatically, staff are not confident and neither are patients. Guidelines and protocols are not yet adequately embedded. What sort of training scheme is going on? How long is this going to last where we are providing health services that are not in accordance with protocols and guidelines? And in terms of the current progress on the improvement plan, I just read from the report that from the beginning of July, the pace of progress has started to falter. Minister, you need to take some responsibility here, because the one thing that hasn't happened is that we've had leadership and energy from you.
Welsh: Diolch, Dirprwy Lywydd. Mae'n eithaf syml beth sydd angen i ni ei wybod: pryd ydych chi'n disgwyl y bydd gwasanaethau mamolaeth yng Nghwm Taf yn ddiogel - ddim yn dda, ddim yn rhagorol, ddim yn arwain y sector - pryd fyddan nhw'n ddiogel? Mae'r adroddiad hwn yn dweud bod ffordd bell iawn i fynd. Ac a dweud y gwir, rwy'n cael eich ymagwedd yn hynod oddefol. Nid ydych chi wedi gweithredu, ni wnaethoch chi unrhyw beth ynghylch y prif weithredwr - fe wnaethoch chi aros iddi ymddiswyddo. Rydych chi'n dweud yn bwyllo g wrthym ni nawr eich bod o'r farn mai'r bwrdd na allai oruchwylio perfformiad y bwrdd iechyd hwn a'r gwasanaethau y maen nhw'n eu darparu yw'r un i ddatrys ein trafferthion, a'r unig beth yr ydych chi wedi'i wneud ynghylch yr uwch reolwyr yn hynny o beth yw anfon David Jenkins yno i gadw llygad ar bethau. Rwy'n credu bod angen gwell na hyn, a dweud y gwir. Rydym ni'n dal i gael problemau, yn ôl yr adroddiad hwn, gyda'r broses gwyno ac ymateb i gwynion. Mae angen i'r diwylliant wella'n sylweddol o hyd, nid yw'r staff yn hyderus nac ychwaith y cleifion. Nid yw canllawiau a phrotocolau wedi'u hymsefydlu'n ddigonol eto. Pa fath o gynllun hyfforddi sy'n mynd rhagddo? Pa mor hir y mae hyn yn mynd i bara lle'r ydym ni'n darparu gwasanaethau iechyd nad ydyn nhw'n unol â phrotocolau a chanllawiau? Ac o ran y cynnydd presennol yn y cynllun gwella, darllenais o'r adroddiad fod cyflymdra'r cynnydd wedi dechrau pallu o ddechrau mis Gorffennaf. Gweinidog, mae angen i chi gymryd rhywfaint o gyfrifoldeb yma, oherwydd yr un peth sydd heb ddigwydd yw ein bod ni wedi cael arweiniad ac egni gennych chi.
English: Well, I completely reject the accusation made by David Melding. He's regularly urbane and reasonable as opposed to the rather temperature-raising approach he's taken today. I have intervened in the health board. I have set in train a proper process of independent scrutiny and oversight for that improvement, and I will continue to be honest with people about the level of improvement made and the actions still required. If you look at what the panel themselves say about the progress made, they themselves are honest about the areas where progress has been made and is embedded and the areas where progress has been made but it is not yet at the point when they are prepared to sign off to say that that is progress that has been embedded. They're also clear about the work that is ongoing every day to provide assurance about the safety of the service. I'm not going to give a free pass to anyone in the health service to sit back and allow things to wash over them; I've taken action, I've been clear about what that is and I will continue to report back honestly and openly about the progress made to date. And if any further support is required, that is the point about having an independent panel to make clear what is required, as well as the interaction of my officials, and I will continue to act to safeguard the service.
Welsh: Wel, gwrthodaf yn llwyr y cyhuddiad a wnaed gan David Melding. Fel arfer mae'n gwrtais a rhesymol yn hytrach na dangos ymagwedd braidd yn ymfflamychol fel y gwnaeth heddiw. Rwyf wedi ymyrryd yn y bwrdd iechyd. Rwyf wedi sefydlu proses briodol o graffu a goruchwylio annibynnol ar gyfer y gwelliant hwnnw, a byddaf yn parhau i fod yn onest â phobl ynghylch faint o welliant a wneir a'r hyn sy'n dal angen ei wneud. Os edrychwch chi ar yr hyn y mae'r panel ei hun yn ei ddweud am y cynnydd a wnaed, maen nhw eu hunain yn onest am y meysydd lle gwnaed cynnydd ac sydd wedi ymwreiddio a'r meysydd lle gwnaed cynnydd ond lle nad yw eto wedi cyrraedd y sefyllfa lle maen nhw'n barod i roi sêl bendith a dweud bod y cynnydd hwnnw wedi ymwreiddio. Maen nhw hefyd yn glir ynghylch y gwaith sy'n mynd rhagddo bob dydd i roi sicrwydd ynglŷn â diogelwch y gwasanaeth. Nid wyf yn mynd i roi rhwydd hynt i neb yn y gwasanaeth iechyd laesu dwylo a chaniatáu i bethau ddigwydd; rwyf wedi gweithredu, rwyf wedi bod yn glir ynghylch beth yw hynny a byddaf yn parhau i adrodd yn ôl yn onest ac yn agored am y cynnydd a wnaed hyd yma. Ac os oes angen cymorth pellach, dyna ddiben cael panel annibynnol i egluro'r hyn sydd ei angen, yn ogystal â rhyngweithio fy swyddogion, a byddaf yn parhau i weithredu i ddiogelu'r gwasanaeth.
English: Minister, thank you for your update today. My question is around the issue of cultural change. We all know that cultural change is something that's very, very difficult to implement, but it's so important and underpins all the work that needs to be done to put Cwm Taf maternity services on a safe and sustainable footing. The oversight panel began their work in May of this year, and I know that they are currently looking back over historic cases of concern, but if cases of concern are brought forward by families relating to the period after May of this year, will the panel be made aware of these, or will they just be dealt with in-house by the health board? I ask this because it is absolutely imperative that we see evidence of culture change, and I am concerned that any potential new cases, which may indicate a continuation of some of the cultural issues we have seen previously, absolutely must be examined if we are to be confident that this cultural change really is happening on the ground.
Welsh: Gweinidog, diolch am eich diweddariad heddiw. Mae fy nghwestiwn yn ymwneud â'r mater o newid diwylliant. Rydym ni i gyd yn gwybod bod newid diwylliannol yn rhywbeth sy'n anodd iawn ei weithredu, ond mae mor bwysig ac yn sail i'r holl waith sydd angen ei wneud i roi gwasanaethau mamolaeth Cwm Taf ar sail ddiogel a chynaliadwy. Dechreuodd y panel trosolwg ar ei waith ym mis Mai eleni, ac rwy'n gwybod eu bod ar hyn o bryd yn edrych yn ôl dros achosion hanesyddol a oedd yn peri pryder, ond os cyflwynir achosion o bryder gan deuluoedd yn ymwneud â'r cyfnod ar ôl mis Mai eleni, a gaiff y panel ei hysbysu am y rhain, neu a gânt eu trin yn fewnol yn unig gan y bwrdd iechyd? Gofynnaf hyn oherwydd mae'n gwbl hanfodol ein bod yn gweld tystiolaeth o newid diwylliant, ac rwyf yn pryderu os cyflwynir unrhyw achosion newydd posib, a allai awgrymu parhad rhai o'r materion diwylliannol a welsom ni o'r blaen, mae'n hanfodol ein bod yn rhoi sylw manwl iddyn nhw os ydym ni i fod yn ffyddiog bod y newid diwylliannol hwn yn digwydd mewn gwirionedd ar lawr gwlad.
English: I'm happy to deal with that. You're right about the length of time that cultural change takes - not just to take place, but to be sustained and embedded within the service. It's important to note that the normal complaints process should still continue, so 'Putting Things Right' is still the first point of access and people can be supported by the community health council in making those complaints as usual. However, if families do want to refer in to the independent review process, then they can do so. As I said in my statement, the panel will be involved in determining whether those cases do need to have an independent review or not. So, it's not simply the case that people will need to only and uniquely deal with the health board; if they have concerns in this area, they can refer in and the panel will be involved in determining whether a full clinical review is required or not.
Welsh: Rwy'n fodlon ymdrin â hynny. Rydych chi'n gywir ynghylch yr amser y mae newid diwylliannol yn ei gymryd - nid yn unig i ddigwydd, ond i'w gynnal a'i wreiddio yn y gwasanaeth. Mae'n bwysig nodi y dylai'r broses gwyno arferol barhau, felly 'Gweithio i Wella' yw'r ffordd gyntaf o wneud hyn o hyd a gall y Cyngor Iechyd Cymuned gefnogi pobl wrth wneud y cwynion hynny fel arfer. Fodd bynnag, os yw teuluoedd eisiau cyfeirio at y broses adolygu annibynnol, gallant wneud hynny. Fel y dywedais yn fy natganiad, bydd y panel yn ymwneud â phenderfynu a oes angen i'r achosion hynny gael adolygiad annibynnol ai peidio. Felly, nid yw'n wir y bydd angen i bobl ymdrin â'r bwrdd iechyd yn unig; os oes ganddyn nhw bryderon yn y maes hwn, gallant gyfeirio eu hunain a bydd y panel yn rhan o'r broses o benderfynu a oes angen cynnal adolygiad clinigol llawn ai peidio.
English: My thoughts also go out to all the families who've suffered deep and enduring loss. Could I add to the comments that were made by my colleague Dawn Bowden on the issue of the ability to encourage and support whistleblowers on the front line, but also to encourage people to speak out at board level as well? Because it does seem to me that one of the failures here was the lack of confidence to challenge at board level and the lack of information put in front of that board. And I'd appreciate his thoughts, bearing in mind the progress that has been reported, but also the need for fundamental change at board level, as to whether we are now confident that board members are confident to challenge, to ask questions, to contradict, because that is also a point of failure here and we need to challenge that. Is he confident that the board is now fundamentally changing in that way?
Welsh: Mae fy meddyliau innau hefyd gyda'r holl deuluoedd sydd wedi dioddef colled ddofn a pharhaus. A gaf i ychwanegu at y sylwadau a wnaethpwyd gan fy nghydweithiwr Dawn Bowden ar fater y gallu i annog a chefnogi chwythwyr chwiban yn y rheng flaen, ond hefyd i annog pobl i roi gwybod am bryderon ar lefel y bwrdd hefyd? Oherwydd y mae'n ymddangos i mi mai un o'r methiannau yma oedd y diffyg hyder i herio ar lefel y bwrdd a'r diffyg gwybodaeth a gyflwynwyd i'r bwrdd hwnnw. A byddwn yn gwerthfawrogi ei farn, gan gofio'r cynnydd a adroddwyd, ond hefyd yr angen am newid sylfaenol ar lefel bwrdd, o ran a ydym ni'n ffyddiog bellach bod aelodau'r bwrdd yn hyderus i herio, i ofyn cwestiynau, i wrth-ddweud, oherwydd mae hynny hefyd yn bwynt o fethiant yn y fan yma ac mae angen inni herio hynny. A yw'n ffyddiog bod y bwrdd bellach yn newid yn sylfaenol yn y modd hwnnw?
English: If you look back to the initial royal colleges review, they recognise that information presented to the board was not always the full picture. It's one of the big challenges that face the organisation. The phrase that the board received false assurance was a real concern for me when reading that report. When I said in my statement there has been lots of soul-searching at board level, there really has. People really have taken very seriously and very much to heart what has happened on their watch and their responsibility for putting it right. The work that David Jenkins has done is important in both not just advising the board, but providing a different level of assurance to me about the change in the board's behaviour and approach. So, they are already more challenging, they are already seeking further information and they're being very clear in wanting to have more independent members involved in different parts of the work of the board, as well as in reorganising their quality, safety and risk function, as well. These may sound, occasionally, as if they are simply moving pieces around, but it actually really matters about how an organisation works and functions. Actually, for Members here, I think David Jenkins has been invited and has accepted an invitation to go to the health committee so that people have an opportunity to question him directly about the behaviours he's seen and the move on that has plainly been required from the way they had previously worked.
Welsh: Os edrychwch yn ôl at adolygiad cychwynnol y colegau brenhinol, maen nhw'n cydnabod nad oedd yr wybodaeth a gyflwynwyd i'r bwrdd yn ddarlun cyflawn bob amser. Dyma un o'r heriau mawr sy'n wynebu'r sefydliad. Roedd y sylw a wnaed fod y bwrdd wedi cael ffug sicrwydd yn bryder gwirioneddol i mi wrth ddarllen yr adroddiad hwnnw. Pan ddywedais i yn fy natganiad fod llawer o hunanholi wedi bod ar lefel y bwrdd, roedd hynny'n wir iawn. Mae pobl wedi cymryd o ddifrif calon yr hyn sydd wedi digwydd ar eu goruchwyliaeth nhw a'u cyfrifoldeb nhw i'w gywiro. Mae'r gwaith a wnaeth David Jenkins yn bwysig nid yn unig o ran cynghori'r bwrdd, ond o ran rhoi gwahanol lefel o sicrwydd i mi am y newid yn ymddygiad a dull y bwrdd o weithredu. Felly, maen nhw eisoes yn fwy heriol. Maen nhw eisoes yn chwilio am ragor o wybodaeth ac maen nhw'n glir iawn eu dymuniad eu bod eisiau gweld mwy o aelodau annibynnol yn ymwneud â gwahanol rannau o waith y bwrdd, yn ogystal ag ad-drefnu eu hansawdd, eu diogelwch a'u swyddogaeth o ran risgiau. Fe all hyn swnio, o bryd i'w gilydd, fel symud darnau o gwmpas yn unig, ond mewn gwirionedd mae hyn yn bwysig o ran sut mae sefydliad yn gweithio a beth yw ei swyddogaethau. A dweud y gwir, i'r Aelodau yn y fan hon, rwy'n credu bod David Jenkins wedi cael ei wahodd ac wedi derbyn y gwahoddiad i fynd i'r Pwyllgor Iechyd fel bod cyfle i bobl ei holi'n uniongyrchol am yr ymddygiad a welodd ef a'r symud ymlaen sy'n amlwg wedi bod yn ofynnol o'r ffordd yr oedden nhw wedi gweithio yn flaenorol.
English: The next item is a statement by the Minister for Housing and Local Government on homelessness, and I call on the Minister for Housing and Local Government, Julie James.
Welsh: Yr eitem nesaf yw datganiad gan y Gweinidog Tai a Llywodraeth Leol ar ddigartrefedd. Galwaf ar y Gweinidog Tai a Llywodraeth Leol, Julie James.
English: Thank you very much for that contribution. I very much welcome the spirit in which you gave it. Just a couple of points, really. On the data, I agree with you completely. We've just taken on another data analyst to do justice, so we're having an analysis done of where the gaps are and what we need to do to get it. I must say that I've been quite startled by some of the things we don't know, so we're putting in place a whole series of things that we need to understand better, and one of the things that the action group is looking at is what data sets we need in order to be able to fill that in. So, I completely agree with the remarks you made on that. And in terms of youth homelessness and the care leavers issue in particular, I am working on a cross-public-sector pledge that I hope we will be able to deliver - it's more helpful if it's cross-party - where we agree across public services in Wales that no-one is ever evicted into homelessness. So, if we can pull that off, I think we will have made a big step forward in where we are.
Welsh: Diolch yn fawr iawn i chi am eich cyfraniad. Rwy'n croesawu ysbryd eich cyfraniad yn fawr iawn. Dim ond rhyw bwynt neu ddau, a dweud y gwir. O ran y data, rwy'n cytuno â chi yn llwyr. Rydym newydd gyflogi dadansoddwr data arall i wneud cyfiawnder â nhw, felly rydym yn cael dadansoddiad o'r bylchau a'r hyn sydd angen ei wneud. Mae'n rhaid imi ddweud fy mod i wedi cael fy synnu'n fawr iawn gan rai o'r pethau sy'n anhysbys i ni, felly rydym yn rhoi cyfres o bethau ar waith y mae angen i ni eu deall nhw'n well. Ac un o'r pethau y mae'r grŵp gweithredu yn edrych arnyn nhw yw pa setiau o ddata sydd eu hangen i allu llenwi'r bylchau hyn. Felly, rwy'n cytuno'n llwyr â'r sylwadau a wnaethoch chi am hynny. Ac o ran digartrefedd ymhlith pobl ifanc ac yn benodol mater y rhai sy'n gadael gofal, rwy'n gweithio ar addewid ar draws y sector cyhoeddus y gobeithiaf y gallwn ei chyflawni - mae'n fwy defnyddiol pe bai'n drawsbleidiol - lle byddwn ni'n cytuno ledled y gwasanaethau cyhoeddus yng Nghymru nad oes neb byth yn cael ei droi allan i fod yn ddigartref. Felly, os gallwn gyflawni hynny, credaf y byddwn wedi cymryd cam mawr ymlaen o ran ein sefyllfa ni.
English: Yes, I completely agree with the points you've made there. We are aware that people will not go into temporary accommodation if it means leaving their beloved companion outside, and absolutely rightly so. So, we are working on making sure that we have provision for people who have a beloved pet that they're with. You quite rightly say that often they're their only companion, trusted companion, so it's absolutely right that we need to make sure that people can take that trusted companion with them into whatever accommodation they get. And that's where Housing First comes in, because we're not talking about temporary accommodation; we're talking about permanent, secure accommodation for people where their pet is welcome and can make its home as well. So, I absolutely agree with that. I'm looking forward to the short debate. We are working very hard to make sure that people understand what the pet signifies and why it's important to keep them together.
Welsh: Ydw, rwy'n cytuno'n llwyr â'r pwyntiau a wnaethoch chi nawr. Rydym ni'n ymwybodol na fydd pobl yn bodloni mynd i lety dros dro os yw'n golygu bod rhaid gadael eu cydymaith hoff y tu allan, ac mae hynny'n gwbl ddealladwy. Felly, rydym ni'n gweithio i sicrhau bod gennym ddarpariaeth ar gyfer pobl sydd ag anifail anwes hoff yn gydymaith. Rydych chi'n dweud yn ddigon teg mai'r rhain yw eu hunig gydymaith yn aml, eu hunig gyfaill dibynadwy, felly mae hi'n gwbl briodol bod angen inni wneud yn siŵr y gall pobl fynd â'r cydymaith hwnnw gyda nhw i ba lety bynnag y maen nhw'n cael lle ynddo. A dyna lle mae Tai yn Gyntaf yn camu i mewn, oherwydd nid sôn am lety dros dro yr ydym ni; rydyn ni'n sôn am lety parhaol a diogel i bobl lle mae croeso i'w hanifail anwes a lle y gall hwnnw ymgartrefu hefyd. Felly, rwy'n cytuno'n llwyr â hynny. Rwy'n edrych ymlaen at y ddadl fer. Rydym yn gweithio'n galed iawn i wneud yn siŵr y bydd pobl yn deall yr hyn y mae'r anifail anwes yn ei olygu a pham mae'n bwysig ei gadw gyda'i berchennog.
English: Thank you. Thank you very much.
Welsh: Diolch. Diolch yn fawr iawn.